Apple Watch, Apple Watch SE og Apple Watch Ultra klar i nye udgaver

Apple Watch har efterhånden en del år på bagen, og opdateringerne er blevet mindre efterhånden. Det samme kan man sige om det nye Apple Watch som Apple netop har lanceret i deres hovedkvarter, Apple Park i Cupertino. Men i modsætning til sidste år får begge de to hovedserier 11 og Ultra 3, en reel opgradering i år. Sidste år måtte Ultra sidde over, og fik blot en ny farve – derfor skal der også hentes lidt i år.

Apple Watch 11 med små opgraderinger

I første omgang er der det nye Apple Watch 11, som har fået ganske små opdateringer, der dog kan have betydning for oplevelsen hvis du er på markedet og køber et nyt ur om et par uger frem.

Mere holdbart – uret er nu dobbelt så holdbart som tidligere.

5G – uret har nu 5G forbindelse i stedet for kun 4G. Det betyder hurtigere forbindelse til nettet hvis du streamer musik, for eksempel.

Bedre batterilevetid – batteriet skulle nu kunne overleve 24 timer

Ultra indhenter Apple Watch 11

Opgraderingen af Apple Watch Ultra til version 3 er en del større end Apple Watch 11 opgraderingen, simpelthen fordi det havde en del at skulle hente. Men nu er det nye Ultra 3 altså klar, og der er sket en del forbedringer over hele linjen:

Større skærm – Ultra har fået en lidt større skærm – både i fysisk størrelse og i opløsning. Det er ikke enormt, men faktisk en forbedring det er til at få direkte øje på. Teknologien er også bedre – det er den nyeste version af OLED. Skærmen opdateres også hurtigere, så du nu for eksempel kan se sekunder på en låst skærm.

5G og satellit – ligesom det almindelige Apple Watch får du nu også hurtigere forbindelse med 5G. Satellit forbindelse er det også blevet til, men det er desværre endnu ikke tilgængeligt i Danmark.

Bedre batteri – det nye Ultra får hele 42 timers batterilevetid, hvilket er klart det bedste på et Apple Watch.

Hurtigere processor – der er også blevet plads til den nye S

Udover de to topmodeller har Apple også en ny version af deres billigste Apple Watch SE 3. Lillebror får den bedste processor, S10, hvilket betyder at SE også får always on. Der er også temperatur måling og søvn-apnø advarsler. Opladningen bliver også hurtigere, og skærmen bliver mere holdbar.

Apple Watch Series 11 fås fra 3.499 kroner.

Apple Watch, Apple Watch SE og Apple Watch Ultra klar i nye udgaver